**Tisztelt Lakosság!**

A Nemzeti Népegészségügyi Központ Egészségügyi Igazgatási Főosztálya a 13305-59/2020/EÜIG iktatószámú határozatában foglaltak szerint Magyarország területén működő, valamennyi szociális intézmény vonatkozásában elrendelt kijárási tilalmat, valamint látogatási tilalmat feloldotta, ezért tájékoztatom a Tisztelt Lakosságot, hogy a Dunaföldvár Város Önkormányzata által fenntartott **Napsugár Idősek Otthona újra látogatható** az intézmény által meghatározott látogatási szabályok és látogatási idő betartásával.

**A szociális intézményben a látogatók számára a maszk viselése kötelező!**

Tájékoztatom továbbá, hogy a COVID-19 fertőzött és a karanténban lévő személyek – gyógyulásukig, ill. a karantén végéig – továbbra sem látogathatók és nem hagyhatják el az intézményt.

A Magyarország területén működő fekvőbeteg szakellátást nyújtó egészségügyi szolgáltatók COVID-19 fertőzéssel érintett szervezeti egységei vonatkozásában a látogatási tilalmat fenntartják.

 **Horváth Zsolt sk.**

 **polgármester**